**Inflačná pomoc II do 31.12.2022**

**Ako o dotáciu požiadať a za akých podmienok vzniká nárok?**

Na základe novelizovaného nariadenia vlády SR č. 103/2020 Z.z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny SR v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 v znení neskorších predpisov vo veci poskytnutia jednorazových dotácií na podporu humanitárnej pomoci **je možné na úrade práce, sociálnych vecí a rodiny požiadať do 31.12.2022 o jednorazovú inflačnú dotáciu v sume 100,00 Eur, ktorá má slúžiť na pokrytie zvýšených výdavkov na bývanie, energie, stravu a pod. Nariadenie je súčasťou inflačnej pomoci a jedným z nástrojov na zmiernenie následkov vysokej inflácie.**

*Komu je dotácia určená:*

|  |
| --- |
| * **Dotácia na nezaopatrené dieťa, na ktoré je určená vyživovacia povinnosť rozhodnutím súdu najviac vo výške 150 EUR, povinnou prílohou k žiadosti je posledné rozhodnutie súdu o určení vyživovacej povinnosti** |
| * **Dotácia pre plnoletú fyzickú osobu, ktorej v období od 30. apríla 2020 do 31. októbra 2022 z dôvodu nadobudnutia plnoletosti zaniklo zverenie do starostlivosti nahrádzajúcej starostlivosť rodičov** |
| * **Dotácia pre fyzickú plnoletú osobu, pre ktorú sa v období od 30. apríla 2020 do 31. októbra 2022 vykonávali opatrenia sociálnoprávnej ochrany detí a sociálnej kurately v centre pre deti a rodiny na základe rozhodnutia súdu pobytovou formou, s výnimkou výkonu resocializačného programu.** |

***Kto je žiadateľom o dotáciu a ako o ňu požiadať?***

**Žiadateľom o dotáciu na podporu humanitárnej pomoci je fyzická osoba s trvalým alebo prechodným pobytom v SR.**

**Úrad poskytne dotáciu na základe žiadosti podanej do 31.12.2022, ktorú je možno podať na príslušnom úrade práce osobne, poštou alebo poslať e-mailom (bez kvalifikovaného elektronického podpisu).**

Viac informácií, tlačivá žiadostí v elektronickej podobe a zoznam e-mailových kontaktov na úrady práce nájdete tu:

<https://www.upsvr.gov.sk/social-affairs-and-family/socialne-veci/2.-balik-inflacnej-pomoci.html?page_id=1222654>